每次去食刀削麵都會食口水雞，我覺得就算係正宗的川菜館，貴的平的，都無佢咁好食。口水雞辣度適中，雞味濃郁，又夠入味，連骨都入晒味，而且次次食親Ｄ雞都同樣嫩滑，配上香脆花生同芝麻，又多一層口感。最重要係雞皮，凍食雞皮既爽又不油，而且超嫩滑，實在忍不住會食晒全部雞皮。至於，刀削麵略嫌太粗，雖有口感，但因太粗，感覺有少許硬，不夠軟滑。而個湯比較清，配上刀削麵同口水雞，正合適。如喜歡吃麻辣，很多食客喜歡把分開上的麻辣餸放入湯麵中，即時變麻辣湯麵，亦十分美味。